ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670008757

ขอให้ปรับปรุงการให้บริการของเจ้าหน้าที่ประจำสำนักงานเขตบางขุนเทียน กรุงเทพมหานคร เนื่องจากผู้ร้องแจ้งว่าเมื่อวันอาทิตย์ที่ 4 กุมภาพันธ์ 2567 เวลาประมาณ 09.00 น. ได้เดินทางไปแจ้งตายให้กับญาติฝ่ายพ่อ (ลุง) ซึ่งผู้ร้องเป็นผู้รับมอบอำนาจในการดำเนินการแทน ได้พบกับเจ้าหน้าที่เพศหญิง (ไม่ทราบชื่อ-นามสกุล) อายุประมาณ 45 ปี รูปร่างผอม ผมยาว ผิวดำแดง หน้าเรียวเล็ก แผนกฝ่ายทะเบียนทั่วไป ประจำอยู่โต๊ะเบอร์ 13 เป็นผู้ให้บริการโดยผู้ร้องได้ยื่นเอกสารเพื่อแจ้งเรื่องตายให้แก่ญาติกับเจ้าหน้าที่คนดังกล่าว ซึ่งเมื่อเจ้าหน้าที่ตรวจสอบเอกสารแล้วเสร็จจึงแจ้งให้ผู้ร้องกลับไปแก้ไขสถานที่ตาย เนื่องจากข้อมูลสถานที่เสียชีวิตไม่ตรงตามสถานที่ในระบบ เจ้าหน้าที่จึงไม่รับแจ้งการตาย และแนะนำให้ผู้ร้องไปแก้ไขข้อมูลให้ถูกต้องจึงกลับมาแจ้งเรื่องใหม่ภายหลัง ซึ่งผู้ร้องแจ้งว่าลักษณะการให้บริการของเจ้าหน้าที่นั้นไม่เต็มใจให้บริการ ใบหน้าไม่ยิ้มแย้ม ไม่เหมาะสมกับงานบริการ ซึ่งผู้ร้องไม่พึงพอใจในการให้บริการเป็นอย่างมาก จึงประสงค์ให้หน่วยงานพิจารณาโยกย้ายตำแหน่งเจ้าหน้าที่คนดังกล่าว และปรับปรุงการให้บริการ เพื่อบรรเทาความเดือดร้อนต่อไป (บันทึกข้อมูลตามผู้ร้องแจ้ง) และเบื้องต้นผู้ร้องได้รับทราบรายงานผลการปฏิบัติงาน (ครั้งที่ 1) ตามเลขที่รับแจ้ง traffy fondue 8DFTPN ระบุรายละเอียดว่า กรุงเทพมหานคร โดยสำนักงานเขตบางขุนเทียน ฝ่ายทะเบียน ได้อธิบายแนวทางการดำเนินการตามกฎหมาย ระเบียบ หนังสือสั่งการและแนวทางปฏิบัติ กรณีการแจ้งตายให้กับผู้ร้องเรียนทราบแล้ว ซึ่งผู้ร้องเรียนได้เข้าใจแนวทาง ปฏิบัติงานของเจ้าหน้าที่ จึงได้มาเขียนหนังสือยกเลิกการร้องเรียนทั้งหมดเรียบร้อยแล้ว แต่ผู้ร้องขอแจ้งข้อมูลเพิ่มเติมว่า เนื่องจากเจ้าหน้าที่ได้มีการขอให้ผู้ร้องเดินทางไปยังพบที่สำนักงานเขตบางขุนเทียน กรุงเทพมหานคร ผู้ร้องจึงเดินทางไปเมื่อประมาณวันที่ 6-8 กุมภาพันธ์ 2567 (ไม่ทราบแน่ชัดว่าเป็นวันใด) เวลาประมาณ 12.00 น. ได้พบกับทางเจ้าหน้าที่ เป็นบุคคลเพศชาย (ไม่ทราบชื่อ นามสกุล รูปพรรณสัญฐาน และตำแหน่งที่แน่ชัด) มีการแจ้งให้ผู้ร้องดำเนินการยกเลิกเรื่องร้องเรียน เพราะทางสำนักงานเขตบางขุนเทียน จะทำการตักเตือน/อบรม เจ้าหน้าที่คนดังกล่าวที่มีพฤติกรรมไม่เหมาะสมในการให้บริการ พร้อมทั้งให้ผู้ร้องเขียนหนังสือยกเลิกการร้องเรียนทั้งหมด ซึ่งผู้ร้องก็มีความยินยอมในการดำเนินการเขียนหนังสือดังกล่าว หลังจากนั้นเมื่อวันที่ 12 กุมภาพันธ์ 2567 เวลาประมาณ 12.00 น. ผู้ร้องได้เดินทางไปยังสำนักงานเขตบางขุนเทียน เพื่อขอคัดสำเนาเอกสารใบเปลี่ยนชื่อ-นามสกุลของผู้ต้องหาคดี โดยเป็นการมอบหมายงานจากเจ้าหน้าที่ตำรวจ สังกัดสถานีตำรวจนครบาลท่าข้าม กรุงเทพมหานคร ซึ่งผู้ร้องไม่ขอใช้บริการกับเจ้าหน้าที่ท่านเดิมที่ผู้ร้องเคยร้องเรียนเอาไว้ จึงได้พบกับเจ้าหน้าที่ท่านใหม่ (ผู้ร้องไม่ประสงค์ระบุรายละเอียดของเจ้าหน้าที่ท่านใหม่ที่ให้บริการผู้ร้อง เพราะไม่มีส่วนเกี่ยวข้องกัน) แต่เมื่อผู้ร้องดูจากพฤติกรรมการให้บริการของเจ้าหน้าที่คนเดิม พบว่า ไม่มีความละอายที่ได้กระทำพฤติกรรมไม่เหมาะสมในการให้บริการ จึงประสงค์ให้ทางหน่วยงานที่เกี่ยวข้องดำเนินการลงโทษขั้นเด็ดขาดกับทางเจ้าหน้าที่คนดังกล่าว ประกอบกับผู้ร้องประสงค์ให้ดำเนินการลงโทษผู้อำนวยการประจำสำนักงานเขตบางขุนเทียนด้วย เพราะเห็นว่ามีการใช้อำนาจการตัดสินโดยมิชอบ เป็นการเอื้อประโยชน์ให้กับเจ้าหน้าที่ในสังกัดของตนเอง ทั้งนี้ผู้ร้องจะไม่ยิมยอมในการยกเลิกเรื่องร้องเรียนดังกล่าวอย่างเด็ดขาด 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook